6.11.2008 Jurnalul Oficial al Uniunii Europene L 297/9 REGULAMENTUL (CE) NR. 1086/2008 AL COMISIEI din 5 noiembrie 2008 de modificare a Regulamentului (CE) nr. 1438/2003 de stabilire a normelor de punere în aplicare a politicii comunitare în domeniul flotei definite la capitolul III din Regulamentul (CE) nr. 2371/2002 al Consiliului COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2371/2002 al Consiliului din 20 decembrie 2002 privind conservarea şși exploatarea durabilă a resurselor piscicole în conformitate cu politica comună în domeniul pescuitului (!), în special articolul 12 alineatul (1), întrucât: (1) Conform dispozițiilor articolului 12 din Regulamentul (CE) nr. 2371/2002, Comisia stabileşte pentru fiecare stat membru niveluri de referință exprimate în GT şi kW pentru capacitatea totală de pescuit a navelor comu- nitare de pescuit sub pavilionul respectivului stat membru. Aceste niveluri de referință au fost fixate prin Regulamentul (CE) nr. 1438/2003 al Comisiei din 12 august 2003 de stabilire a normelor de punere în aplicare a politicii comunitare în domeniul flotei definite la capitolul III din Regulamentul (CE) nr. 2371/2002 al Consiliului (2). (2)  În conformitate cu articolul 1 din Regulamentul (CE) nr. 1438/2003, acest regulament se aplică capacității de pescuit a navelor comunitare cu excepția navelor folosite exclusiv în acvacultură și a celor înmatriculate în regiunile ultraperiferice ale Franței, Portugaliei și Spaniei. (3) Nota de subsol 1 din anexa I la Regulamentul (CE) nr. 1438/2003 prevede că nivelurile de referință pot fi revizuite pentru a ţine seama de navele care existau la 31 decembrie 2002, însă fie nu erau reglementate de MAGP IV, fie nu erau înmatriculate la data elaborării tabelului din anexă. ( La 26 septembrie 2006, Țările de Jos au informat Comisia că mai multe nave, a căror capacitate este inclusă în prezent în nivelul de referință al acestui stat membru, sunt folosite exclusiv în acvacultură şi au cerut Comisiei să reducă nivelul de referință pentru capacitatea totală de pescuit a navelor comunitare de pescuit sub pavilionul Țărilor de Jos cu 15 540 GT și 39 258 kW. (5)  Nivelul actual de referință al flotei irlandeze nu include o parte a navelor de mică capacitate care vizează mai ales specii în afara cotelor. Deşi capacitatea acestor nave a fost luată în calcul în obiectivele MAGP IV, înmatricularea lor nu se finalizase la momentul stabilirii nivelurilor de referință. La 4 aprilie 2008, Irlanda a transmis Comisiei lista finală a navelor și a cerut modificarea nivelului de referință pentru flota irlandeză în consecinţă. Este necesară, de asemenea, luarea în considerare a capacității de pescuit a dragelor pentru midii care nu erau înmatri- culate înainte. Prin urmare, nivelurile de referință pentru Irlanda trebuie majorate cu 1 719 GT și 14 608 kW. (6)  Măsurile prevăzute de prezentul regulament sunt conforme cu avizul Comitetului pentru pescuit și acva- cultură, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 1438/2003 se înlocuieşte cu textul din anexa la prezentul regulament. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 5 noiembrie 2008. () JO L 358, 31.12.2002, p. 59. () JO L 204, 13.8.2003, p. 21. Pentru Comisie Joe BORG Membru al Comisiei